Virallinen lehti nro C 174 , 08/06/1998 s. 0063



KIRJALLINEN KYSYMYS P-3479/97 komissiolle esittäjä(t): Raúl Rosado Fernandes (UPE) (29. lokakuuta 1997) Aihe: Maa- ja metsätalouden uudistamisen tukiohjelma PAMAF Yhteisön neljänteen puiteohjelmaan 1994 - 1999 liittyvä maatalouden alaohjelma, nimeltään maa- ja metsätalouden uudistamisen tukiohjelma (PAMAF), on elintärkeä Portugalin maataloudelle, koska sen keskeisenä tavoitteena on Portugalin maatalouden saattaminen muiden Euroopan maiden maatalouksien tasolle ja erityisesti portugalilaisten maanviljelijöiden tulojen kaksinkertaistaminen. Komissio vastaa yhdessä Portugalin valtion kanssa PAMAF -ohjelman hallinnosta ja soveltamisesta. Ohjelma noudattaa rakennerahastojen perusasetusta (Asetus N:o 2081/93) ((EYVL L 193, 31.7.1993, s. 5.)) ja siihen liittyvää yhteensovittamisesta annettua asetusta (Asetus N:o 2082/93) ((EYVL L 193, 31.7.1993, s. 20.)). Ottaen huomioon portugalilaisten maanviljelijöiden kasvavan huolen, joka johtuu myös siitä, että kansalliset päättäjät eivät käsittämättömistä syistä ole toimittaneet luotettavaa tietoa: 1. onko Portugalin valtio pyytänyt komissiota tekemään muutoksia maatalouden alaohjelmaan viimeisen kahden vuoden aikana? 2. mitä tuloksia ja ehdotuksia jo suoritettu arviointi on tuottanut, ja mihin toimenpiteisiin ne ovat johtaneet? 3. mitä muutoksia on tehty maatalouden alaohjelmaan ja neljänteen puiteohjelmaan, ja ovatko ne olleet haitaksi vai hyödyksi maataloudelle? 4. onko komissio tänä aikana torjunut jonkin portugalilaisten viranomaisten esittämän ehdotuksen? 5. tietääkö komissio, kuinka monta maanviljelijöiden ehdottamaa hanketta on joko hylätty, hyväksytty tai toimeenpantu ja kuinka paljon niihin on käytetty rahaa? Voisiko komissio antaa tästä lyhyen ja tarkan tiedon? 6. miten PAMAF -ohjelman rahoja on käytetty vuosina 1994 - 1996 ja kuinka paljon rahaa ohjelmalle oli myönnetty? 7. voiko komissio hyväksyä, että maataloutta rangaistaan leikkaamalla yhä maatalouden alaohjelmalle tarkoitettua kokonaisrahamäärää sillä perusteella, että kansalliset viranomaiset ovat hallinnoineet ohjelmaa huonosti? Komission jäsenen Franz Fischlerin komission puolesta antama vastaus (15. joulukuuta 1997) 1. Portugalin viranomaiset hakivat maatalouden alaohjelman muutosta marraskuussa 1995, ja se hyväksyttiin komission päätöksellä maaliskuussa 1996. Toista muutosta on haettu lokakuussa 1997, ja komissio tutkii asiaa parhaillaan. 2. Osana arviointia komissio ja jäsenvaltio käyvät parhaillaan neuvotteluja määritelläkseen niiden muutosten sisällön, jotka tehdään Portugalia koskevan yhteisön tukikehyksen (YTK) Euroopan maatalouden ohjaus- ja tukirahaston (EMOTR) ohjausosaston osuuteen ottaen huomioon muun muassa arvioinnin tulokset. 3. Komissio hyväksyi 4. maaliskuuta 1994 maatalouden alaohjelman, jota EMOTR tukee 1 637 miljoonalla eculla ajanjaksolla 1994 - 1999. Komission 19. maaliskuuta 1996 tekemän päätöksen mukaisesti tähän määrään lisättiin 48 miljoonaa ecua, minkä seurauksena EMOTR:n rahoitusosuus on 1 685 miljoonaa ecua. Tämä lisäys perustui YTK:n vuoden 1995 deflaatiokertoimeen, ja sen tarkoituksena oli muun muassa auttaa korjaamaan kuivuuden aiheuttamia vahinkoja. Tähän mennessä ei ole tehty muita ohjelmaa koskevia muutoksia. 4. Arvoisaa parlamentin jäsentä pyydetään katsomaan tämän kysymyksen osalta kohtia 1. ja 3. 5. Komissiolla ei ole tietoja maanviljelijöiden ehdottamista hankkeista tai hylätyistä tai hyväksytyistä hankkeista, sillä yksittäisten hankkeiden hyväksyminen kuuluu läheisyysperiaatteen mukaisesti Portugalin viranomaisten toimivaltaan. Sen sijaan komission tiedossa on toimenpiteittäin hyväksyttyjen hankkeiden lukumäärät sekä niitä vastaavien julkisten menojen määrät. Nämä tiedot koskevat vuosia 1995 ja 1996: >TABLE> 1 ecu = 200,21 escudoa (lokakuu 1997). 6. Koko maatalouden alaohjelman vuosina 1994 - 1996 maksettujen määrärahojen yhteenlaskettu määrä (maksut), vastasi 75:tä prosenttia ohjelmointikaudelle 1994/1996 varatuista määrärahoista (1994: 59,51 prosenttia, 1995: 75,4 prosenttia, 1996: 88 prosenttia). Samalle ajanjaksolle tehdyt maksusitoumukset vastasivat 95:tä prosenttia. 7. Portugalin viranomaisten kanssa parhaillaan käytävissä neuvotteluissa on rahoituksen muutosten osalta päästy syyskuun aikana sopimukseen YTK:n vuosien 1996 ja 1997 deflaatiokertoimien myöntämisestä sekä kaikkien ohjelmien rahoituksen mukautuksista. Näin ollen maa- ja metsätalouden rakenteiden uudistamisen tukiohjelman (PAMAF) rahoitusta lisätään 13 miljoonalla eculla, jotka myönnetään alueellisen kehityksen mahdollisuuksien edistämistä koskevalle toimenpideohjelmalle osoitetuista EMOTR:n varoista. Kyseiseen toimenpideohjelmaan sisältyvän ¨centros rurais¨ -toimenpiteen toteuttamista on lykätty, minkä avulla on saatu vapautettua osa EMOTR:n alueellisen kehityksen mahdollisuuksien edistämistä koskevalle toimenpideohjelmalle myöntämistä määrärahoista (13 miljoonaa ecua) ja ne voidaan käyttää PAMAF:iin.